“เงินเยน” ทรุดแตะ 147 เยนต่อดอลลาร์ อ่อนค่าหนักรอบ 32 ปี
“เงินเยน” ทรุดแตะ 147 เยนต่อดอลลาร์ อ่อนค่าหนักรอบ 32 ปี ตั้งแต่เดือนส.ค. 2533 หลังจากสหรัฐเปิดเผยดัชนี CPI พุ่งขึ้น 8.2% ในเดือนก.ย.สูงกว่าตลาดคาดไว้ 8.1%
“เงินเยน” ทรุดแตะ 147 เยนต่อดอลลาร์ อ่อนค่าหนักรอบ 32 ปี หลังจากสหรัฐเปิดเผยดัชนี CPI พุ่งขึ้น 8.2% ในเดือนก.ย.สูงกว่าตลาดคาดไว้ 8.1%
14 ต.ค. 2565

ผู้สื่อข่าวรายงานว่า เงินเยนยังคงอ่อนค่าลงสู่กรอบล่างของระดับ 147 เยนต่อดอลลาร์ในการซื้อขายที่ตลาดโตเกียววันนี้(14 ต.ค.65) หลังอ่อนค่าต่ำสุดในรอบ 32 ปี เมื่อคืนวานนี้ (13 ต.ค.) ขณะที่การเปิดเผยข้อมูลเงินเฟ้อของสหรัฐได้เพิ่มแนวโน้มที่ธนาคารกลางสหรัฐ (เฟด) จะปรับขึ้นอัตราดอกเบี้ยอย่างรุนแรงต่อไป
ด้านสำนักข่าวเกียวโดรายงานว่า เยนอ่อนค่าลงในตลาดนิวยอร์กแตะ 147.66 ต่อดอลลาร์ ซึ่งเป็นระดับที่เยนอ่อนค่ามากที่สุดนับตั้งแต่เดือนส.ค. 2533 หลังจากสหรัฐเปิดเผยดัชนีราคาผู้บริโภค (CPI) พุ่งขึ้น 8.2% ในเดือนก.ย.เมื่อเทียบเป็นรายปี สูงกว่าที่ตลาดคาดไว้ว่าอาจเพิ่มขึ้น 8.1%
บรรดาดีลเลอร์กล่าวว่า ข้อมูล CPI ได้กระตุ้นการคาดการณ์ที่ว่า เฟดจะปรับขึ้นอัตราดอกเบี้ย 0.75% อีกในการประชุมนโยบายการเงินครั้งถัดไปในเดือนพ.ย.นี้ หลังจากที่ปรับขึ้นอัตราดอกเบี้ยครั้งละ 0.75% ในการประชุม 3 ครั้งที่ผ่านมาเพื่อควบคุมเงินเฟ้อ
 
 
 